जबकि इस खबर के साथ कर्नाटक विधानसभा, कर्नाटक मैप या फिर मंत्री की फोटो लगायी जा सकती है। लेकिन कुछ वेबसाइट ऐसी हैं, जिन्‍हें यह गवारा नहीं। उन्‍हें इन सबकी जगह ब्‍लू फिल्‍म की सीधी बेडरूम से खींची गई तस्‍वीर लगाना ज्‍यादा शोभा देता है। क्‍या हम अखबार या न्‍यूज चैनल में ऐसा कर सकते हैं। शायद नहीं। क्‍या हमें इंटरनेट पत्रकारिता में आने के बाद अपने इन मूल्‍यों को ताक पर रख देना चाहिये। आज तमाम वेबसाइटें ऐसी हैं, जो अपने कंटेंट पर क्लिक पाने के लिए किसी भी हद तक गिर सकती हैं।